           Тема: Батырлык турында сөйләшик.
Максат: 1. Белем бирү максаты: “ Батырлык турында” дигән темага бәйләнешле сөйләм үстерү; сугыш чоры, тыл, бүгенге көн батырлары турында мәгълүмат туплау һәм аларны хәтердә калдыру;
2. Үстерү максаты: аралаша белү, максатчанлык, активлык сәләтләрен үстерү;
3. Тәрбияви максат: ватанпәрвәрлек хисләре тәрбияләү.

Җиһазлау: "Герой Днепра", "Музей Мусы Гареева" буклетлары. 
Презентация.

Медаль
Медаль нәрсә өчен бирелә? (Батырлык өчен)
Димәк, класс сәгатенең темасы нинди була? (Батырлык)
Һәр медальнең үз исеме бар. Минем кулда Алтын йолдыз медале. Ул Советлар Союзы Геройларына бирелгән.
У.М кую. Бүгенге сөйләшүебезгә, темадан чыгып,  нинди максатлар куя алабыз?
Батырлыкка билгеләмә бирергә.
Нәрсә икән соң ул батырлык?
Слайд. Батырлык – и. 1) Батыр булу сыйфаты, курыкмаучанлык, кыюлык. 
   2) Батырчылык, тәвәккәллек. 
(Сугышта катнашкан дисәләр, сөйләшүебезнең темасы нәкъ шул. Батырлык.)

II. Уку мәсьәләсен чишү.

· Укучылар, сез Советлар Союзы Геройларын беләсезме? Кемнәр алар? Бу исемнәр сезгә танышмы? Аларның һәрберсе турында китап язып була, һәрберсе турында озак сөйләп булыр иде. Мин хәзер сезгә Александр Матросов турында сөйләргә телим.
· Сез бу хакта белә идегезме?
· - Александр Матросов нәрсә хакына бу батырлыкны эшләгән? (Туган ил, тыныч тормыш өчен)
· Бу батырлыкны эшләр өчен аңа нинди сыйфат ярдәм итте? Ул фашистлардан куркып тордымы? Димәк, ул – КЫЮ. Җиңүне сугыш кырында батырлар яулый, ә җиңүне якынайтуда тыл батырларының да роле зур булган.

Сугышта татар язучылары да  алгы сафта көрәшкән. Фронтта 104 язучы булган, шуларның 31 туган җиренә әйләнеп кайтмаган. М. Җәлил Ф. Кәрим, Г. Кутуй, А. Алиш... Язучыларның батырлыгы нидә?
 Нәтиҗә:  туган иленә хыянәт итмәүдә.  


Ул дәһшәтле көннәр артта калды. Ләкин батырларның исемнәре югалмады. Алар турында истәлекләр музейларда саклана, сезгә таныш булган Дан музее, җиңү паркы -  шундый махсус урыннар. Аларның исеме бн урамнар атала.
· Алга таба бару өчен, безгә ял итеп, көч туплап алырга кирәк.
Хәзер сез, үзегезне солдатлар итеп хис итеп, минем команда белән стройда атларга тиеш буласыз.
Гәүдәләр төз, башлар югары. Без бит солдатлар.
Бер, ике, өч – безнең кулда көч,
Безнең ил тыныч.
Бер, ике, бер – биеккә сикер!
Бер, ике, өч – суда йөз!
Бер, ике, бер – бик тиз йөгер!

 Батырлык сугышлар бн бергә  тәмамланды дип буламы? Тормышта батырлыкка урын бармы?
Экрандагы Ярослав  Адоньев сезгә танышмы? Ул – батыр. Ул Стәрлетамак шәһәрендә яши. батырлыгын эшләгәндә  5 класста укыган. 
4 нче ел республикабыз башлыгы Р. Хабиров кеше гомерен коткарган балаларга грамота , медальләр бирә. Ярославның нинди сыйфатлары турында айтә алабыз? Көчле, тәвәккәл. Нәтиҗә : батырлыкның яше бармы? Яше юк.

 "Бәләкәй шул әле мин" дип аталган хикәядән өзек укыйм.
( Рашат Низамиев):
Борынга ниндидер төтен исе килеп   бәрелде. Карасам, күрше Саҗидә апалар йорты яна!
Бакча    коймасын    ничек    сикереп    чыктым    икән        хәтерләмим.  Өйдә биш яшьлек Мәҗит булырга тиеш, иң элек аны коткарырга кирәк!
Өйалды ишегенә ташланам. Аннан кереп булмый, ялкын, төтен чыга. 
Яшен тизлегендә башыма бер уй килә: тәрәзәдән керергә!
Ачы төтен тамакны буа. Кайнар ялкын битләрне көйдерә  шикелле... Өстәл асты да буш. Мәҗитне карават астыннан табам. Тәрәзә     янына     ашыгабыз. Кемдер   Мәҗитне   тәрәзәдән   тартып   ала. Ул   арада эссе дулкын аяктан ега. Мин идәнгә авам... 
Уянып киттүемә битемне марля белән бәйләгәннәр. Мине тимерче Һадиулла абый алып чыккан. Янгынны сүндергәннәр.
Ул   арада   бөтенесе   мине   мактый.   Мин   батыр   да мин   кыю.   Шул   да   булдымы   батырлык?   Искитәрлек   ни эшләдем соң әле мин? Менә берәр яңа йолдыз ачсаң яки галәмгә очсаң, батырлык булыр иде ул! Их, бәләкәй шул әле мин!.."

Бу хикәядә    сүз     нәрсә     турында     бара?
   Бәла көтелмәгәндә килә, кешеләрне сыный. Бу малай ни өчен утка ташланды? Үзе турыда уйладымы бу минутта, юк , күрше бала турында гына уйлады – Бу малайга нинди сыйфат хас? олы җанлылык. Койма аша сикерү, тәрәзә – көч
Нәтиҗә: батырлыгы бн бер дә мактанмый , әле мин бәләкәй, менә үскәч...

Батырлык символы – йолдыз килеп чыкты. Үзбәя куегыз.



Ә бу сыйфатларны без үзебез дә булдыра алабызмы?  
 Барысы да сезнең кулда. Тормышта батырлыкка һәрчак урын бар!!!
Эйе,без бу дөньяга ярату, Җирне матурайту өчен килгәнбез. Матур яшәү үзе батырлык ул. Җир йөзендә сугышлар кабатланмасын, яшь егетләрнең-кызларның гомерләре вакытсыз өзелмәсен, әти – әниләр кайгы яше түкмәсен. Батырлыкка һәрвакыт урын бар. Безгә батырлыкны бары тик тыныч томышта эшләргә язсын!

Р. Миңнуллинның “Батыр булыгыз” шигырен тыңлагыз.
Батырлыкны эшли ала
Бөтен кеше дә.
Аның өчен кирәк түгел
Алып көче дә.
Ә моның өчен:
Яратырга кирәк бары
Туган җиреңне,
Әти - әниеңне,
Туган илеңне.

